
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 852 

25 Σεπτεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Οργανισμός του Περιφερειακού Πανεπιστημιακού 

Γενικού Νοσοκομείου Λάρισας. 1 

Σύσταση ίδιου Νομικού Προσώπου στην Κοινότητα 
Ασέας Ν. Αρκαδίας, με την επωνυμία «Πνευματικό 

Κέντρο Βιβλιοθήκη Ασέας Νίκος Γ κότσος». 2 

«ΙΝΤΕΡΤΕΚ Α.Ε.» Αύξηση του μετοχικού της κεφαλαί¬ 
ου με δημόσια εγγραφή και τη μετάταξή της από 
την παράλληλη στην κύρια αγορά του Χ.Α.Α. 3 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Υ4Α/7961/96 (1) 

Οργανισμός του Περιφερειακού Πανεπιστημιακού 
Γ ενικού Νοσοκομείου Λάρισας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 56 και 64 του Ν. 2071/92 
(ΦΕΚ 132Α/92) όπως συμπληρώθηκαν μετάάρθρα4και8 
(παρ. 5) του Ν. 2194/94 (ΦΕΚ34/Α/94). 

2. Τις διατάξεις του άρθρου 27 του Ν. 2081/92 (ΦΕΚ 
154/Α/92), όπως τροποποιήθηκε με το άρθρο 1 του Ν. 
2469/97 και το γεγονός ότι η δαπάνη που θα προκληθεί α¬ 
πό την εφαρμογή της παρούσας απόφασης σε ετήσια βά¬ 
ση είναι τέσσερα δισεκατομμύρια πεντακόσια πενήντα ε- 
κατ. δραχ. (4.750.000.000) και θα καλύπτεται σταδιακά α- 
πότις πιστώσεις του προϋπολογισμού του Νοσοκομείου. 
Δεδομένου ότι η έκδοση της παρούσας απόφασης ως και 
η διαδικασία προκήρυξης/πλήρωσης των θέσεων είναι 
χρονοβόρα, η δαπάνη για το τρέχον έτος υπολογίζεται να 
βαρύνει το τελευταίο τρίμηνο του 1997 και ανέρχεται στο 
ποσό του ενός δισεκατομμυρίου εκατόν δέκα εκατ. δραχ. 
(1.110.000.000) και θα αντιμετωπισθεί από τις εγγεγραμ¬ 
μένες πιστώσεις του Π./Υ του Υπουργείου Υγείας (αρ. 
πρωτ. 2013625/22.5.97) απόφαση Γ.Λ.Κ.). 

3. Τις διατάξεις του Π. Δ/Υος 87/86 (ΦΕΚ 32/Α/86) ΕΝΙ¬ 
ΑΙΟ ΠΛΑΙΣΙΟ ΟΡΓΑΝΩΣΗΣ ΤΩΝ ΝΟΣΟΚΟΜΕΙΩΝ. 


4. Την απόφαση ΔΥ3α/οικ. 878/8/96 (ΦΕΚ 924/Β/96) από¬ 
φαση περί ανάθεσης αρμοδιοτήτων στους Υφυπουργούς 
Υγείας και Πρόνοιας Εμμ. Σκουλάκη ή Θ. Κοτσώνη. 

5. Την απόφ. αριθ. 1107147/1239/006Α απόφαση ανά¬ 
θεσης αρμοδιοτήτων στον Υφυπουργό Οικονομικών Ν. 
Χριστοδουλάκη (ΦΕΚ 922/3/96). 

6. Την αριθμ. 2/9.7.96 απόφαση του Δ.Σ. του ΠΕΡ. ΠΑΝ. 
ΝΟΣ. ΛΑΡΙΣΑΣ, αποφασίζουμε: 

Άρθρο 1 

1. Το Περιφερειακό Πανεπιστημιακό Γενικό 
Νοσοκομείο Λάρισας που ιδρύθηκε με το Π.Δ. 411/95 
«Ίδρυση Γενικού Νοσοκομείου με την επωνυμία 
Περιφερειακό Πανεπιστημιακό Γενικό Νοσοκομείο 
Λάρισας (ΦΕΚ 237/Α/95) και αποτελεί νομικό πρόσωπο 
δημοσίου δικαίου που υπάγεται στις διατάξεις του Ν. 
Δ/τος 2592/53 «Περί οργανώσεως της Ιατρικής 
Αντίληψης» (ΦΕΚ 254/Α/53) όπως τροποποιήθηκαν και 
συμπληρώθηκαν μεταγενέστερα και στις διατάξεις του Ν. 
1397/83 «Εθνικό Σύστημα Υγείας» (ΦΕΚ 143/Α/83), οργα¬ 
νώνεται και λειτουργεί σύμφωνα με τις διατάξεις της πα¬ 
ρούσας απόφασης. 

2. Η ανάπτυξη του Νοσοκομείου, σταπλαίσιατου οργα¬ 
νισμού αυτού, γίνεται σταδιακά με αποφάσεις του Δ.Σ. και 
σύμφωνα με τις κάθε φορά αποφάσεις και κατευθύνσεις 
του Υπουργείου Υγείας και Πρόνοιας. 

Άρθρο 2 

Επωνυμία - Έδρα - Σφραγίδα 

1. Το Νοσοκομείο αυτό ορίζεται ως Περιφερειακό 
Πανεπιστημιακό Γ ενικό Νοσοκομείο της 5ης Υγειονομικής 
Περιφέρειας, όπως αυτή προβλέπεται από το Π. Δ/γμα 
370/92 «Διαίρεση της χώρας σε Υγειονομικές Περιφέ¬ 
ρειες» (ΦΕΚ 187/Α/92) όπως αυτό ισχύει κάθε φορά. 

Το νοσοκομείο αυτό φέρει την επωνυμία «Περιφερειακό 
Πανεπιστημιακό Γ ενικό Νοσοκομείο Λάρισας». 

2. Έδρα του Νοσοκομείου είναι η πόλη της Λάρισας. 

3. Το νοσοκομείο έχει σφραγίδα στρογγυλή, στην οποία 
αναγράφονται σε επάλληλους κύκλους. 

«ΕΛΛΗΝΙΚΗ ΔΗΜΟΚΡΑΤΙΑ - ΥΠΟΥΡΓΕΙΟ ΥΓΕΙΑΣ ΚΑΙ 
ΠΡΟΝΟΙΑΣ - ΠΕΡΙΦΕΡΕΙΑΚΟ ΠΑΝΕΠΙΣΤΗΜΙΑΚΟ 
ΓΕΝΙΚΟ ΝΟΣΟΚΟΜΕΙΟ ΛΑΡΙΣΑΣ» και στη μέση το εθνό¬ 
σημο. 

Άρθρο 3 
Σκοπός 

Σκοπός του Νοσοκομείου είναι: 
α) Η παροχή περίθαλψης σε όλα τα επίπεδα και κύρια ε- 
ξειδικευμένης (τριτοβαθμίου επιπέδου) μορφής στον 
πληθυσμό της υγειονομικής περιφέρειας, καθώς και σε ά¬ 
τομα που παραπέμπονται από άλλες υγειονομικές περι¬ 
φέρειες. Η περίθαλψη παρέχεται ισότιμα για κάθε άτομο 
ανεξάρτητα απο την οικονομική, κοινωνική και επαγγελ¬ 
ματική του κατάσταση, σύμφωνα με τους κανόνες του 
Εθνικού Συστήματος Υγείας. 

β) Η προπτυχιακή εκπαίδευση σε φοιτητές του ιατρικού 
τμήματος του Πανεπιστημίου Θεσσαλίας καθώς και σε 
φοιτητές σχολών άλλων επαγγελμάτων υγείας. 

γ) Η ειδίκευση γιατρών και η συνεχής εκπαίδευση και ε¬ 
πιμόρφωση γιατρών και λειτουργών άλλων κλάδων υγεί¬ 
ας με την ανάπτυξη και εφαρμογή αντίστοιχων εκπαιδευ¬ 
τικών προγραμμάτων. 

δ) Η ανάπτυξη και προαγωγή της έρευνας στον τομέα 
της Ιατρικής και των άλλων συναφών επιστημών. Στην κα¬ 
τεύθυνση αυτή εφαρμόζει και αναπτύσσει ερευνητικά 
προγράμματα, αναπτύσσει επιστημονικές μελέτες και συ¬ 
νεργάζεται με άλλους συναφείς φορείς και διεθνείς ορ¬ 
γανισμούς, επιστημονικά και ερευνητικά κέντρα. 

ε) Η συνεργασία με όλα τα νοσηλευτικά ιδρύματα της υ¬ 
γειονομικής περιφέρειας για την ανάπτυξη και αναβάθμι¬ 
ση συνολικά του έργου του τομέα της παροχής υπηρε¬ 
σιών υγείας και ειδικότερα σε ό,τι αφορά την εφαρμογή 
εκπαιδευτικών προγραμμάτων, καθώς και ειδικών προ¬ 
γραμμάτων μελέτης και αξιολόγησης θεμάτων, που αφο¬ 
ρούν το χώρο της υγείας στην περιφέρεια, σύμφωνα με 
τις διατάξεις της παρ. 2του άρθρου 12του Ν. 1397/83 και 
στο πλαίσιο της προβλεπόμενης, από τις διατάξεις της 
παρ. 5 του άρθρου 8 του ίδιου νόμου, όπως συμπληρώ¬ 
θηκαν με τις διατάξεις της παρ. 7 του άρθρου 12 του Ν. 
1579/85 νοσηλευτικής επιστημονικής και λειτουργικής 
διασύνδεσης. 

Στην έννοια της συνεργασίας και διασύνδεσης αυτής 
περιλαμβάνεται η οργάνωση και η εφαρμογή, με ευθύνη 
των πανεπιστημιακών κλινικών, σε κάθε νοσηλευτική μο¬ 
νάδα της υγειονομικής περιφέρειας, προγραμμάτων, σε¬ 
μιναρίων, μαθημάτων, διαλέξεων για τη συνεχή αναβάθ¬ 
μιση του επιπέδου λειτουργίας του καθώς και η μετάβαση 
στις νοσηλευτικές μονάδες αυτές επιστημόνωντου νοσο¬ 
κομείου για την οργάνωση σε συνεργασία με την ιατρική 
υπηρεσία της κάθε νοσηλευτικής μονάδας παροχής, ε- 
ξειδικευμένης περίθαλψης στον πληθυσμό της κάθε νο¬ 
μαρχιακής περιφέρειας. 

Άρθρο 4 

Δύναμη κρεβατιών 

Το νοσοκομείο μπορεί να αναπτύσσει συνολική δύναμη 
μέχρι επτακόσια οκτώ (708) κρεβάτια. 

Άρθρο 5 

Διάκριση υπηρεσιών 

1. Το νοσοκομείο αυτό απαρτίζεται από τις υπηρεσίες: 
α) Ιατρική 

β) Νοσηλευτική 
γ) Διοικητική 

2. Κάθε υπηρεσία έχει τη δική της ξεχωριστή συγκρότη¬ 
ση και ιεραρχική διάρθρωση. Οι τρεις υπηρεσίες είναι με¬ 


ταξύ τους ισότιμες και υπάγονται ιεραρχικά στον 
Πρόεδρο του Δ.Σ. του Νοσοκομείου. 

3. Το προσωπικό που τοπρθετείται και υπηρετεί σε άλλη 
υπηρεσία απ' αυτή που υπάγεται κατά κλάδο και κατηγο¬ 
ρία, σύμφωνα με τις διατάξεις της απόφασης αυτής, υπά¬ 
γεται ιεραρχικά στην υπηρεσία που υπηρετεί. 

Άρθρο 6 

Διάρθρωση ιατρικής υπηρεσίας 

1. Η Ιατρική Υπηρεσία αποτελείται από Πανεπιστημιακές 
Κλινικές, εργαστήρια και ειδικές μονάδες του Ιατρικού 
Τμήματος της Σχολής Επιστημών Υγείας του Πανεπι¬ 
στημίου Θεσσαλίας και αντίστοιχες ή άλλες μονάδες του 
Εθνικού Συστήματος Υγείας και διαρθρώνεται στους το¬ 
μείς: 

Παθολογικό, Χειρουργικό, Ψυχιατρικό, Εργαστηριακό 
και Κοινωνικής Ιατρικής. 

2. Στο πρώτο στάδιο ανάπτυξης του νοσοκομείου σε κά¬ 
θε τομέα λειτουργούν πανεπιστημιακές κλινικές, εργα¬ 
στήρια, μονάδες και τμήματα του Ε.Σ.Υ. Οι πανεπιστημια¬ 
κές κλινικές, τα εργαστήρια, και οι μονάδες τους εγκαθί¬ 
στανται σ' αυτό, σύμφωνα με τις διατάξεις του άρθρου 13 
του Ν. 1397/83 και η δύναμή τους δεν μπορεί να ξεπερνά 
τον προβλεπόμενο αριθμό των 45 κλινών. 

3. Σε κάθε πανεπιστημιακή κλινική, εργαστήριο, μονάδα 
καιτμήματου Ε.Σ.Υ. λειτουργεί αντίστοιχο τακτικό εξωτε¬ 
ρικό ιατρείο. 

Άρθρο 7 

Διάρθρωση Νοσηλευτικής Υπηρεσίας 

1. Η Νοσηλευτική υπηρεσία αποτελεί διεύθυνση και 
διαρθρώνεται σε οκτώ (8) τομείς Ιο, 2ο, 3ο, 4ο, 5ο, 6ο, 7ο, 
8ο που ο καθένας διαρθρώνεται σε Νοσηλευτικά Τμήματα 
ως ακολούθως: 

α. Ο 1ος και ο 2ος τομέας σε έξιτμήματα ο καθένας, που 
καλύπτουν τον παθολογικό τομέα της Ιατρικής Υπηρε¬ 
σίας. 

β. Ο 3ος και ο 4ος τομέας σε πέντε τμήματα ο καθένας, 
που καλύπτουν το χειρουργικό τομέα της Ιατρικής υπη¬ 
ρεσίας εκτός της αναισθησιολογικής κλινικής και τη μο¬ 
νάδα ανάνηψης. 

γ. Ο 5ος τομέας σε πέντε τμήματα που καλύπτουν τον 
Ψυχιατρικό τομέα και τον τομέα Κοινωνικής Ιατρικής της 
Ιατρικής υπηρεσίας καθώς και το τμήμα εκπαίδευσης της 
νοσηλευτικής υπηρεσίας. 

δ. Ο 6ος τομέας σε οκτώ τμήματα που καλύπτουν τα ε¬ 
ξωτερικά ιατρεία, τα διατομεακά τμήματα και τον εργα¬ 
στηριακό τομέα της Ιατρικής υπηρεσίας. 

ε. Ο 7ος τομέας σε έξι τμήματα που καλύπτουν την α- 
ναισθησιολογική κλινική, τη μονάδα ανάνηψης, την κε¬ 
ντρική αποστείρωση, τα χειρουργεία, το τμήμα ενδοσκο¬ 
πήσεων και το σηπτικό χειρουργείο της Ιατρικής υπηρε¬ 
σίας. 

στ. Ο 8ος τομέας με τέσσερα τμήματα που καλύπτουν 
την Μαιευτική Κλινική, την Παθολογία κυήσεως, την 
Γυναικολογική Κλινική και την Αίθουσα τοκετών. 

2. Με απόφαση του Δ.Σ. μπορεί να μεταφέρονται νοση¬ 
λευτικά τμήματα από τον ένα νοσηλευτικό τομέα στον άλ¬ 
λο, μέσα στα πλαίσα του κατώτερου και ανώτερου ορίου 
διάρθρωσης αυτών. 

3. Στο νοσοκομείο συνιστάται νοσηλευτική επιτροπή 
σύμφωνα με τις διατάξεις του άρθρου 115του Ν. 2071/92 
που αποτελείται από: 

α) Τον διευθυντή - τρία της νοσηλευτικής υπηρεσίας, 
πρόεδρο. 

β) Ένα (1) προϊστάμενο τμήματος από κάθε νοσηλευτι¬ 
κό τομέα. 

γ) Ένα (1) νοσηλευτή τμήματος από κάθε νοσηλευτικό 
τομέα. 

Η νοσηλευτική επιτροπή γνωμοδοτεί για κάθε θέμα που 
αφορά την οργάνωση και λειτουργίατης νοσηλευτικής υ¬ 
πηρεσίας και εισηγείται σχετικά με τον πρόεδρό της στα 
αρμόδια όργανα του νοσοκομείου. Οι λεπτομέρειες εκλο¬ 
γής. συγκρότησης, λειτουργίας κ.λπ. της Νοσηλευτικής 
Επιτροπής καθορίζονται με απόφαση του Υπουργού 
Υγείας και Πρόνοιας. 

Άρθρο 8 

Διάρθρωση διοικητικής υπηρεσίας 

1. Η διοικητική υπηρεσία αποτελεί διεύθυνση και διαρ¬ 
θρώνεται σε τρεις (3) υποδιευθύνσεις: 

α. Υποδιεύθυνση Διοικητικού 
β. Υποδιεύθυνση Οικονομικού 
γ. Υποδιεύθυνση Τεχνικού 

Κάθε υποδιεύθυνση διαρθρώνεται σε τμήματα και αυ- 
τελή γραφεία, όπως στις ακόλουθες παραγράφους. 

2. Η υποδιεύθυνση Διοικητικού στα τμήματα: 
α) Προσωπικού 

β) Γραμματείας 

γ) Κίνηση άρρωστων 

δ) Γ ραμματείας εξωτερικών Ιατρείων 

ε) Κοινωνικής Υπηρεσίας 

στ) Παραϊατρικών επαγγελμάτων (Τεχνολόγων) 

3. Η υποδιεύθυνση Οικονομικού στα τμήματα: 
α) Οικονομικού 

β) Πληροφορικής - οργάνωσης 
γ) Διατροφής 
δ) Επιστασίας 
ε) Ιματισμοί) 

4. Η υποδιεύθυνση Τεχνικού στα Τμήματα: 
α) Τεχνικού 

β) Βιοίατρικής Τεχνολογίας. 

Άρθρο 9 

Αρμοδιότητες υπηρεσιών 

Οι αρμοδιότητες κάθε υπηρεσίας του νοσοκομείου ορί¬ 
ζονται ως ακολούθως: 

1. Αρμοδιότητες Ιατρικής υπηρεσίας είναι: 

Η προώθηση και προαγωγή της υγείας, της έρευνας και 
της εκπαίδευσης, η παροχή υπηρεσιών υγείας και ο προ¬ 
γραμματισμός και ο έλεγχος των παρεχομένων υπηρε¬ 
σιών. 

2. Αρμοδιότητες Φαρμακευτικού τμήματος. 

Έχει την ευθυνη για τον προγραμματισμό προμηθειών, 
τη φύλαξη, την ταξινόμηση, την παρασκευή ιδιοσκευα¬ 
σμάτων. τον έλεγχο, την χορήγηση, τη διανομή, τη διακί¬ 
νηση και διαχείριση του φαρμακευτικού και λοιπού υλικού 
αρμοδιότητας του Ε.Ο.Φ. Ακόμη έχει την ευθύνη του επι¬ 
στημονικού ελέγχου του συνταγολογίου, της εκτέλεσης 
οποιοσδήποτε συνταγής που θα ζητήσει το ιατρικό τμή¬ 
μα, καθώς και του ελέγχου των προς εκτέλεση συνταγών. 

3. Αρμοδιότητες της Νοσηλευτικής υπηρεσίας είναι: 

Η παροχή νοσηλείας στους αρρώστους, σύμφωνα μετά 
διατάγματα της νοσηλευτικής και στο πλαίσιο των κατευ¬ 
θύνσεων των υπευθύνων σε κάθε περίπτωση γιατρών, η 
προώθηση και προαγωγή της νοσηλευτικής και της εκ¬ 


παίδευσης στον τομέα αυτό και ο προγραμματισμός και ο 
έλεγχος των παρεχομένων υπηρεσιών. 

4. Αρμοδιότητες της Διοικητικής Υπηρεσίας είναι: 
α) Τμήμα προσωπικού: Φροντίζει για κάθε θέμα που έχει 
σχέση με την υπηρεσιακή κατάσταση του προσωπικού 
του Νοσοκομείου, καθώς και για την εποπτεία και έλεγχο 
του προσωπικού όλων των υπηρεσιών του νοσοκομείου. 

β) Τμήμα γραμματείας: Φροντίζει για κάθε θέμα που έ¬ 
χει σχέση με την οργάνωση της γραμματειακής στήριξης 
σύμφωνα με τις αποφάσεις της διοίκησης και των άλλων 
υπηρεσιών της αλληλογραφίας και την αντιμετώπιση κά¬ 
θε προβλήματος για τη διεκπεραίωση του έργου του νο¬ 
σοκομείου. 

γ) Τμήμα Κίνησης Αρρώστων: Η φροντίδα για την έκδο¬ 
ση εισιτηρίων για την εισαγωγή των αρρώστων, την έκδο¬ 
ση των εξιτηρίων και την τήρηση καταλόγου αναμονής ει¬ 
σαγωγής. Τηρεί βιβλίο κενών κάθε φορά κρεβατιών και ε¬ 
νημερώνει τους αρρώστους για την εισαγωγή τους 
σύμφωνα με τη σειρά στον κατάλογο αναμονής. Φροντίζει 
για τη λογιστική παρακολούθηση της μερίδας των νοση- 
λευομένων, τη χρέωση δαπανών νοσηλείας και την έκδο¬ 
ση των δελτίων παροχής υπηρεσιών. Τηρεί βιβλίο ασθε¬ 
νών και παρέχει κάθε πληροφορία γι' αυτούς. Επίσης τη¬ 
ρεί λεπτομερή στατιστικά στοιχεία της νοσηλευτικής 
κίνησης. Χορηγεί πιστοποιητικά στους αρρώστους όταν 
τα ζητούν, μετά την υποβολή σχετικής αίτησης. 

δ) Τμήμα γραμματείας εξωτερικών ιατρείων: Η ευθύνη 
και φροντίδα για τη γραμματειακή στήριξη των τακτικών 
εξωτερικών ιατρείων, την υποδοχή και εξυπηρέτηση των 
προσερχόμενων σ’ αυτά αρρώστων, τηρεί τα αρχεία και 
τα βιβλία κίνησης των εξωτερικών ιατρείων. Ρυθμίζει τη 
σειρά προσέλευσης των αρρώστων και προγραμματίζει 
την επανεξέτασή τους με προσυνεννόηση, χορηγεί πι¬ 
στοποιητικά στους αρρώστους όταν τα ζητούν μετά από 
υποβολή σχετικής αίτησης. Ενημερώνει το κοινό για τις ώ¬ 
ρες λειτουργίας των τακτικών εξωτερικών ιατρείων και 
για τον τρόπο λειτουργίας τους. 

ε) Τμήμα κοινωνικής υπηρεσίας. Η ευθύνη και φροντίδα 
για τη συμπαράσταση στους νοσηλευόμενους στο νοσο¬ 
κομείο για κάθε κοινωνικό πρόβλημα, την αναζήτηση και 
διερεύνηση των αιτιών που προκαλούν τα προβλήματα 
αυτά κατά περίπτωση και γενικά φροντίζει για την αντιμε¬ 
τώπιση των κοινωνικών αυτών προβλημάτων στο πλαίσιο 
της γενικότερης κοινωνικής πολιτική της Πολιτείας, 
στ) Τμήμα Παραϊατρικών Επαγγελμάτων (Τεχνολόγων): 
Εντάσσονται οι δραστηριότητες των τεχνολόγων ιατρι¬ 
κών εργαστηρίων, των τεχνολόγων χειριστών - εμφανι- 
στών, των εργοθεραπευτών, των ορθοπτιστών και των 
φυσιοθεραπευτοιν. όπως αυτές εξειδικεύονται στον εσω¬ 
τερικό κανονισμό λειτουργίας του νοσοκομείου. 

ζ) Τμήμα οικονομικού. Η φροντίδα για τη μελέτη των οι¬ 
κονομικών αναγκών του ιδρύματος και την εισήγηση για 
την έγκαιρη επεξεργασία των προτάσεων για την κατάρ¬ 
τιση του προϋπολογισμού του ιδρύματος, την πραγματο¬ 
ποίηση των δαπανών, την εκκαθάριση των αποδοχών 
προσωπικού και λοιπών αποζημιώσεων, την προμήθεια 
διαχείριση και φύλαξη των εφοδίων και υλικών που χρειά¬ 
ζονταν για τη λειτουργία του Νοσοκομείου, την κατάρτιση 
του ισολογισμού και απολογισμού, την τήρηση των λογι¬ 
στικών βιβλίων, καθώς και την είσπραξη των εσόδων του 
νοσοκομείου, την ευθύνη για τη διαφύλαξη της περιου¬ 
σίας του ιδρύματος και την τήρηση των οικονομικών στα¬ 
τιστικών στοιχείων. 

η) Τμήμα Πληροφορικής - Οργάνωσης. Η ευθύνη για 
την οργάνωση και λειτουργία της μηχανογράφησης, της 
επεξεργασίας και τήρησης μηχανογραφικών στατιστικών 
στοιχείων, της παροχής και διακίνησης πληροφοριών 
στις υπηρεσίες του νοσοκομείου, στο Υπουργείο Υγείας, 
Πρόνοιας και στους άλλους αρμόδιους φορείς και κάθε 
άλλη συναφή εργασία. 

θ) Τμήμα Διατροφής. Ανήκουν οι δραστηριότητες που 
σχετίζονται με τη διαμόρφωση διατροφικών σχημάτων α¬ 
σθενών και προσωπικού και με την πληροφόρηση και εκ¬ 
παίδευση των νοσηλευόμενων ασθενών και των ασθενών 
των εξωτερικών ιατρείων, που έχουν ανάγκη από ειδική δι¬ 
αιτητική αγωγή. Στο τμήμα διατροφής εντάσσονται επίσης 
οι επιστημονικές, οργανωτικές, εκπαιδευτικές και διοικητι¬ 
κές δραστηριότητες όλων όσων απασχολούνται μετατρό- 
φιμα από την προμήθεια μέχρι την κατανάλωσή τους. 

ι) Τμήμα Επιστασίας. Φροντίζει για κάθε θέμα που έχει 
σχέση με την καθαριότητα των χώρων του νοσοκομείου 
και την εποπτεία των γενικών εργασιών και μεταφορών. 

ια) Τμήμα Ιματισμού. Η φύλαξη, η διανομή, η επιδιόρ- 
θρωση και η καθαριότητα του ιματισμού του προσωπικού 
του νοσοκομείου, καθώς και του ιματισμού για εξυπηρέ¬ 
τηση των νοσηλευόμενων. 

ιβ) Τμήμα Τεχνικού. Η ευθύνη για τον προγραμματισμό 
και την εισήγηση της εκτέλεσης των απαραίτητων έργων 
ανάπτυξης, συντήρησης, ανανέωσης και διαρκούς βελ¬ 
τίωσης των κτιριακών και μηχανολογικών εγκαταστάσεων 
του ιδρύματος και για την προμήθεια του απαραίτητου ε¬ 
ξοπλισμού. Καταρτίζει μελετες γιατην εκτέλεση έργων, ε¬ 
πιβλέπει την εκτέλεσή τους και έχει τη φροντίδα για την 
ποιοτική και ποσοτική παραλαβή τους. Η ευθύνη για την 
ομαλή λειτουργία των ηλεκτρολογικών εγκαταστάσεων, 
των εγκαταστάσεων παροχής αερίων, των εγκαταστάσε¬ 
ων παροχής νάρκωσης στα χειρουργεία και γενικά γιατην 
ομαλή λειτουργία του επιστημονικού και τεχνολογικού ε¬ 
ξοπλισμού. καθώς και των οχημάτωντου ιδρύματος. 

ιγ) Τμήμα Βιο'ίατρικής Τεχνολογίας. Η ευθύνη και φρο¬ 
ντίδα της ορθολογικής χρήσης του ιατρικού επιστημονι¬ 
κού εξοπλισμού, καθώς και η οργανωμένη τεχνική υπο¬ 
στήριξή του. 

5. Οι αρμοδιότητες των υπηρεσιών, όπως καθορίζονται 
με τις διατάξεις του άρθρου αυτού, ασκούνται σύμφωνα 
με όσα λεπτομερώς ορίζονται με τον εσωτερικό κανονι¬ 
σμό λειτουργίας του νοσοκομιείου και εφόσον δεν έχει εκ- 
δοθεί εσωτερικός κανονισμός λειτουργίας, σύμφωνα με 
τις αποφάσεις του Δ.Σ. και τις γενικότερες κατευθύνσεις 
και υποδείξεις του Υπουργείου Υγείας και Πρόνοιας. 

Αρθρο 10 

Στελέχωση Ιατρικής Υπηρεσίας 

Η ιατρική υπηρεσία στελεχώνεται: 
α) Από πανεπιστημιακούς γιατρούς του Ιατρικού τμή¬ 
ματος του Πανεπιστημίου Θεσσαλίας, που υπηρετούν 
στις πανεπιστημιακές κλινικές, εργαστήρια και μονάδες 
που εγκαθίστανται και λειτουργούν στους τομείς της ια¬ 
τρικής υπηρεσίας του νοσοκομείου, σύμφωνα με τις δια¬ 
τάξεις του άρθρου 13 του Ν. 1397/83. 

β) Από γιατρούς που διορίζονται σε θέσεις κλάδου για¬ 
τρών Ε.Σ.Υ. που συνιστώνται, σύμφωνα μιε τις διατάξεις 
του άρθρου 25 του Ν. 1397/1983, στον κλάδο γιατρών 
Ε.Σ.Υ. του Υπουργείου Υγείας και Πρόνοιας και κατανέ- 
μονται στο νοσοκομείο αυτό. 


γ) Από ειδικευόμενους γιατρούς που τοποθετούνται για 
ειδίκευση στο νοσοκομείο αυτό, σύμφωνα με τις διατά¬ 
ξεις που ισχύουν κάθε φορά. 

δ) Από άλλους επιστήμονες που προσφέρουν συναφείς 
υπηρεσίες με το έργο της ιατρικής υπηρεσίας των παρα¬ 
κάτω κατά κατηγορία κλάδων, σε κάθενα από τους οποί¬ 
ους συνιστώνται οι αντίστοιχα οριζόμενες θέσεις: 
ΚΑΤΗΓΟΡΙΑ ΠΕ 
Κλάδος ΠΕ Φαρμακευτικής 
Επτά (7) θέσεις 
Κλάδος ΠΕ Χημείας 
Δέκα (10) θέσεις 
Κλάδος ΠΕ Βιολογίας 
Δέκα (10) θέσεις 

Κλάδος ΠΕ Φυσικής - Ακτινοφυσικής 

Επτά (7) θέσεις 

Κλάδος ΠΕ Ψυχολογίας 

Πέντε (5) θέσεις 

Κλάδος ΠΕ Κτηνιατρικής 

Μία (1) θέση, και 

ε) Από προσωπικό των παρακάτω κατά κατηγορία κλά¬ 
δων, σε καθένα από τους οποίους συνιστώνται οι αντί¬ 
στοιχες οριζόμενες θέσεις: 

ΚΑΤΗΓΟΡΙΑ ΔΕ 

Κλάδος ΔΕ Βοηθών Φαρμακείου 
Δώδεκα (12) θέσεις 

Κλάδος ΔΕ Βοηθών - Αναισθησιολόγων 
Τέσσερις (4) θέσεις. 

Άρθρο 11 

Στελέχωση Νοσηλευτικής Υπηρεσίας 

Η Νοσηλευτική Υπηρεσία στελεχώνεται από προσωπικό 
των παρακάτω κατά κατηγορία κλάδων, σε καθένα από 
τους οποίους συνιστώνται οι αντίστοιχα οριζόμενες θέσεις: 
Α. ΚΑΤΗΓΟΡΙΑ ΠΕ 
Κλάδος ΠΕ Νοσηλευτικής 
Πενήντα (50) θέσεις 
Β. ΚΑΤΗΓΟΡΙΑ ΤΕ 
Κλάδος ΤΕ Νοσηλευτικής 
Τριακόσιες ενενήντα επτά (397) θέσεις 
Κλάδος ΤΕ Βρεφονηπιοκομίας 
Δέκα (10) θέσεις 
Κλάδος ΤΕ Μαιευτικής 
Σαράντα (40) θέσεις 
Κλάδος ΤΕ Επισκεπτών - τριών Υγείας. 

Δέκα (10) θέσεις 

Γ. ΚΑΤΗΓΟΡΙΑ ΔΕ 

Κλάδος ΔΕ Νοσηλευτών 

Διακόσιες πενήντα (250) θέσεις 

Κλάδος ΔΕ Βοηθών Βρεφοκόμων - Παιδοκόμων 

Δύο (2) θέσεις 

Δ. ΚΑΤΗΓΟΡΙΑ ΥΕ 

Κλάδος ΥΕ Βοηθητικού Υγειονομικού Προσωπικού 
Εκατόν εβδομήντα (170) θέσεις 

Ο κλάδος αυτός περιλαμβάνει τις ειδικότητες: Βοηθών 
θαλάμου, Μεταφορέων Ασθενών, Νεκροτόμων - Σαβανω¬ 
τών - Αποτεφρωτών και άλλες συναφείς ειδικότητες. 

Η κατανομή του προσωπικού αυτού γίνεται ανάλογα με 
τις νοσηλευτικές ανάγες: 

ΥΕ Βοηθοί θαλάμου: Ογδόντα (80) θέσεις 
ΥΕ Μεταφορείς ασθενών: Εβδομήντα (70) θέσεις 
ΥΕ Νεκροτόμοι - σαβανωτές - αποτεφρωτές: Είκοσι (20) 
θέσεις. 

Η κατανομή των λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 

Αρθρο 12 

Στελέχωση Διοικητικής Υπηρεσίας 

Η διοικητική υπηρεσία στελεχώνεται από προσωπικό 
των παρακάτω κατά κατηγορία κλάδων, σε καθένα από 
τους οποίους συνιστώνται οι αντίστοιχα οριζόμενες θέ¬ 
σεις: 

Α. ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός 
Δεκατέσσερις (14) θέσεις 
Κλάδος ΠΕ Μηχανικών 
Οκτώ (8) θέσεις 

Οι θέσεις του κλάδου κατανέμονται στις ειδικότητες: 
Ηλεκτρολόγων - Μηχανικών: δύο (2) θέσεις 
Αρχιτεκτόνων - Μηχανικών: μία (1) θέση 
Πολιτικών - Μηχανικών: μία (1) θέση 
Μηχανολόγων - Μηχανικών: δύο (2) θέσεις 
Ηλεκτρονικών - Μηχανικών: δύο (2) θέσεις 
Κλάδος ΠΕ Πληροφορικής 
Πέντε (5) θέσεις 
Κλάδος ΠΕ Στατιστικής 
Τρεις (3) θέσεις 

Οι θέσεις του κλάδου αυτού κατανέμονται στις ειδικό¬ 
τητες: 

Στατιστικών: δύο (2) θέσεις 
Βιοστατιστικών: μία (1) θέση 

Κλάδος ΠΕ Επιχειρησιακής Έρευνας και ΜΑΒΚΕΤΙΝΘ 
Μία (1) θέση 

Κλάδος ΠΕ Κοινωνικής Εργασίας 
Τρεις (3) θέσεις 
Κλάδος ΠΕ Κοινωνιολογίας 
Μία (1) θέση 

Κλάδος ΠΕ Φιλοσοφίας. Παιδαγωγικής & Ψυχολογίας 

Δύο (2) θέσεις 

Κλάδος ΠΕ Εκπαιδευτικών 

Δύο (2) θέσεις 

Κλάδος ΠΕ Κοστολόγων 

Μία (1) θέση 

Κλάδος ΠΕ Διαιτολογίας 

Πέντε (5) θέσεις 

Κλάδος ΠΕ Βιβλιοθηκονομίας 

Μία (1) θέση 

Κλάδος ΠΕ Λογοθεραπευτών 
Μία (1) θέση 
Β. ΚΑΤΗΓΟΡΙΑ ΤΕ 

Κλάδος ΤΕ Διοίκησης Μονάδων Υγείας και Πρόνοιας 
Δέκα (10) θέσεις 

Κλάδος ΤΕ Διοικητικός - Λογιστικός 

Επτά (7) θέσεις 

Κλάδος ΤΕ Φυσιοθεραπείας 

Είκοσι (20) θέσεις 

Κλάδος ΤΕ Εργοθεραπείας 

Δύο (2) θέσεις 

Κλάδος ΠΕ Ιατρικών Εργαστηρίων (Τεχνολόγων) 

Είκοσι δύο (22) θέσεις 

Κλάδος ΤΕ Ραδιολογίας - Ακτινολογίας (Χειριστών - 
Εμφανιστών) 

Είκοσι δύο (22) θέσεις 
Κλάδος ΤΕ Κοινωνικής Εργασίας 
Πέντε (5) θέσεις 


Κλάδος ΤΕ Δημόσιας Υγιεινής 
Δύο (2) θέσεις 

Κλάδος ΤΕ Βιβλιοθηκονομίας 

Δύο (2) θέσεις 

Κλάδος ΤΕ Οδοντοτεχνικής 

Δύο (2) θέσεις 

Κλάδος ΤΕ Πληροφορικής 

Πέντε (5) θέσεις 

Κλάδος ΤΕ Τεχνολογίας Τροφίμων 
Δύο (2) θέσεις 
Κλάδος ΤΕ Οπτικής 
Μία (1) θέση 

Κλάδος ΤΕ Γραφικών Τεχνών 
Μία (1) θέση φωτογράφου 
Κλάδος ΤΕ Διατροφής 
Πέντε (5) θεσεις 

Κλάδος ΤΕ Τεχνολογικών Εφαρμογών 
Δώδεκα (12) θέσεις 

Ο κλάδος αυτός περιλαμβάνει τις ειδικότητες 
Ηλεκτρονικής. Μηχανολογίας και άλλες συναφείς ειδικό¬ 
τητες. Οι δώδεκα (12) θέσεις του κλάδου αυτού κατανέ- 
μονται στις ειδικότητες: 

Ηλεκτρονικής: Οκτώ (8) θέσεις 
Μηχανολογίας: Τέσσερις (4) θέσεις 
Γ. ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός 
Ογδόντα (80) θέσεις 

Κλάδος ΔΕ Δακτυλογράφων - Στενογράφων 

Επτά (7) θέσεις 

Κλάδος ΔΕ Ιερέων 

Μία (1) θέση 

Κλάδος ΔΕ Μαγείρων 

Οκτώ (8) θέσεις 

Κλάδος ΔΕ Τηλεφωνητών 

Δέκα (10) θέσεις 

Κλάδος ΔΕ Προσωπικού Η/Υ 

Επτά (7) θέσεις 

Κλάδος ΔΕ Βοηθών Φυσικοθεραπείας 
Οκτώ (8) θέσεις 
Κλάδος ΔΕ Διαιτητικής 
Έξι (6) θέσεις. 

Κλάδος ΔΕ Βοηθών Ιατρικών και Βιολογικών 
Εργαστηρίων 

Εβδομήντα τέσσερις (74) θέσεις 
Επτά (7) από τις θέσεις του κλάδου αυτού συμπληρώ¬ 
νονται κατά τον αριθμό που δεν συμπληρώνονται, λόγω 
έλλειψης υποψηφίων, οι θέσεις του κλάδου ΤΕ ιατρικών 
εργαστηρίων (τεχνολόγων). 

Κλάδος ΔΕ Χειριστών Ιατρικών συσκευών 
Είκοσι οκτώ (28) θέσεις 

Οκτώ (8) από τις θέσεις του κλάδου αυτού συμπληρώ¬ 
νονται κατά τον αριθμό που δεν συμπληρώνονται, λόγω 
έλλειψης υποψηφίων, οι θέσεις του κλάδου ΤΕ ραδιολο¬ 
γίας - ακτινολογίας (χειριστών - εμφανιστών). 

Κλάδος ΔΕ Προσωπικού Ασφαλείας 
Δέκα (10) θέσεις 
Κλάδος ΔΕ Τεχνικός 
Εκατόν είκοσι έξι (126) θέσεις 

Ο κλάδος αυτός περιλαμβάνει τις ειδικότητες: 
Μηχανοτεχνιτών, Ηλεκτροτεχνιτών, Εργοδηγών, 
Ηλεκτρονικών - Τεχνιτών, Υδραυλικών - Θερμοϋδραυλικών, 
Θερμαστών, «λιβανιστών - Αποστειρωτών - Απολυμαντών, 
Σιδηρουργών - Ηλεκτροσυγκολλητών - Αλουμινοκατα- 

σκευαστών, Οικοδόμων - Κτιστών - Αμμοκονιαστών, Σχε¬ 
διαστών, Ελαιοχρωματιστών - Υδροχρωματιστών, Ξυλουρ¬ 
γών - Επιπλοποιών, Τζαμάδων - Ταπετσέρηδων, Κοπτριών - 
Ραπτριών- Γαζωτριών. Ψυκτικών, Οδηγών αυτοκινήτων -δι- 
κύκλων. Κουρεών και άλλες συναφείς ειδικότητες. 

Το 1/2 των θέσεων του κλάδου αυτού κατανέμεται στις 
ειδικότητες: 

Μηχανοτεχνιτών: έξι (6) θέσεις 
Ηλεκτροτεχνιτών: δέκα (10) θέσεις 
Εργοδηγών: δύο (2) θέσεις 
Ηλεκτρονικών - Τεχνιτών: πέντε (5) θέσεις 
Υδραυλικών - Θερμουδραυλικων: έξι (6) θέσεις 
Θερμαστών: τέσσερις (4) θεσεις 
Κλιβανιστών - Αποστείρωσών - Απολυμαντών: επτά (7) 
θέσεις 

Σιδηρουργών - Ηλεκτροσυγκολλητών - Αλουμινοκατα- 
σκευαστών: μία (1) θέση 

Οικοδόμων - Κτιστών - Αμμοκονιαστών: μία (1) θέση 
Τζαμάδων - Ταπετσέρηδων: δύο (2) θέσεις 
Κοπτριών - Ραπτριών - Γ αζωτριών: τέσσερις (4) θέσεις 
Ψυκτικών: τέσσερις (4) θέσεις 
Σχεδιαστών: μία (1) θέση 

ΕλαιοχρωματισταΥν - Υδροχρωματιστών: τρεις (3) θέ¬ 
σεις 

Ξυλουργών - Επιπλοποιών: δύο (2) θέσεις 
Οδηγών αυτοκίνητων - δικύκλων: πέντε (5) θέσεις 
Κουρέων: μία (1) θέση. 

Η κατανομή των λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 

ΚΑΤΗΓΟΡΙΑ ΥΕ 
Κλάδος ΥΕ Επιμελητών 
Τριάντα οκτώ (38) θέσεις 

Ο κλάδος αυτός περιλαμβάνει τις ειδικότητες: Κλητήρων, 
Θυρωρών, Συνοδών ανελκυστήρων. Χειριστών μηχανημά¬ 
των αναπαραγωγής και ταξινόμησης εγγράφων, Βοηθών α- 
ποθηκαρίων. ταξινομιών ιματισμού και μεταφορέων. 

Το 1/2 των θέσεων του κλάδου αυτού κατανέμεται στις 
ειδικότητες: 

Κλητήρων: πέντε (5) θέσεις 
Θυρωρών: έξι (6) θέσεις 
Συνοδών ανελκυστήρων: δύο (2) θέσεις 
Χειριστών μηχανημάτων αναπαραγωγής και ταξινόμη¬ 
σης εγγράφων: μία (1) θέση 
Βοηθών αποθηκαρίων: μία (1) θέση 
Ταξινόμων ιματισμού: δύο (2) θέσεις 
Μεταφορέων: δύο (2) θέσεις 

Η κατανομή των λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 

Κλάδος ΥΕ Προσωπικού Καθαριότητας 
Εκατόν πενήντα (150) θέσεις. 

Ο κλάδος αυτός περιλαμβάνει τις ειδικότητες: 
Καθαριστών - τριών: εξήντα τέσσερις (64) θέσεις 
Πρεσσαδόρων - Σιδερωτών - τριών: πέντε (5) θέσεις 
Επιμέλειας κήπων: μία (1) θέση 

Η κατανομή των λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 

Κλάδος ΥΕ Προσωπικού Εστίασης 
Εκατόν δέκα τέσσερις (114) θέσεις 
Ο κλάδος αυτός περιλαμβάνει τις ειδικότητες βοηθών 
μαγείρων, τραπεζοκόμων και λαντζέρηδων. Το 1/2των θέ¬ 
σεων του κλάδου αυτού κατανέμεται στις ειδικότητες: 
Βοηθών μαγείρων: τέσσερις (4) θέσεις 
Τραπεζοκόμων: σαράντα εννέα (49) θέσεις 


Λαντζέρηδων: τέσσερις (4) θέσεις 
Η κατανομή των λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 

Κλάδος ΥΕ Εργατών 
Εννέα (9) θέσεις 
Κλάδος ΥΕ Ζωοκόμων 
Δύο (2) θέσεις 

Κλάδος ΥΕ Φυλάκων - Νυκτοφυλάκων 
Δέκα (10) θέσεις 
Ε. Θέσεις με έμμισθη εντολή 
Δύο (2) θέσεις Δικηγόρων 

Άρθρο 13 

Προσόντα διορισμού 

1. Για το διορισμό στις θέσεις που συνιστώνται με τις 
διατάξεις των άρθρων 10, 11 και 12 τα κατά κατηγορία, 
κλάδο και ειδικότητα προσόντα ορίζονται από τις διατά¬ 
ξεις του Π. Δ/τος 194/88 «Καθορισμός προσόντων διορι¬ 
σμού σε θέσεις των δημοσίων υπηρεσιών και νομικών 
προσώπων δημοσίου δικαίου» (ΦΕΚ 84/Α/88) και του Π. 
Δ/τος 172/92, όπως ισχύουν κάθε φορά. 

2. Για τις θέσεις δικηγόρων με έμμισθη εντολή απαιτεί¬ 
ται επί πλέον των τυπικών προσόντων και άδεια άσκησης 
δικηγορίας στον Άρειο Πάγο. 

3. Γιατις θέσειςτου κλάδου ΔΕ προσωπικού ασφαλείας 
απαιτούνται τα προσόντα που ορίζονται για τον κλάδο ΔΕ 
Διοικητικό - Λογιστικό. Για τη διαδικασία όμως πρόσλη¬ 
ψης και τα θέματα υπηρεσιακής κατάστασης εφαρμόζο¬ 
νται οι διατάξεις του Ν. 1339/83, όπως ισχύουν κάθε φο¬ 
ρά. 

4. Γ ιατις θέσειςτου κλάδου ΤΕ ο ρθσπτιστών απαιτείται 
πτυχίο σχολής Ορθοπτικής ημεδαπής ή ισοτίμου σχολής 
αλλοδαπής. 

5. Γ ιατις θέσειςτου κλάδου ΠΕ Λογοθεραπευτών απαι¬ 
τείται πτυχίο ή δίπλωμα λογοθεραπείας η λογοπεδικής ή 
λογοπαθολογίας (8ΡΕΕΟΗ ΑΝϋ ΕΑΝΟΕΙΑΟΕ ΡΑΤΗΟΕΟ- 
ΟΙ8Τ) ή θεραπείας λόγου ή αγωγή λόγου, αντίστοιχης 
σχολής Α.Ε.Ι. της ημεδαπής ή σχολής αντίστοιχης ειδικό¬ 
τητας της αλλοδαπής, ισότιμης βαθμίδας με Α.Ε.Ι. της η¬ 
μεδαπής. 

Σε περίπτωση που δεν υπάρχουν υποψήφιοι με τα προ¬ 
σόντα αυτά, στις θέσεις αυτές μπορεί να προσλαμβάνο¬ 
νται πτυχιούχοι Φιλοσοφικής Σχολής με μετεκπαίδευση ε¬ 
νός έτους τουλάχιστον στην λογοθεραπία και φωνολογία. 

Άρθρο 14 

Προϊστάμενοι Υπηρεσιών 

1. Στην Ιατρική Υπηρεσία προΐσταται η επιστημονική ε¬ 
πιτροπή του άρθρου 12του Ν. 1397/83 (ΦΕΚ 143/Α/83), η 
οποία θα έχει μόνο επιστημονικές αρμοδιότητες. Στους 
τομείς και τα τμήματα αυτής οι προϊστάμενοι ορίζονται 
σύμφωνα με τις διατάξεις του άρθρου 58 του Ν. 
2071/1991 (ΦΕΚ 123/Α/92). όπως τροποποιήθηκαν με τις 
διατάξεις της παραγράφου 6 του άρθρου 5 του Ν. 
2194/94 (ΦΕΚ34/Α/1994). 

2. Στο φαρμακευτικό τμήμα προΐσταται υπάλληλος της 
κατηγορίας ΠΕ του κλάδου φαρμακευτικής. 

3. Στη Νοσηλευτική Υπηρεσία προΐσταται: 

α) Στη Διεύθυνση, υπάλληλος της κατηγορίας ΠΕ ή ΤΕ 
του κλάδου Νοσηλευτικής. 

β) Στους τομείς, υπάλληλος της κατηγορίας ΠΕ ή ΤΕ 
του κλάδου Νοσηλευτικής. 

γ) Στα τμήματα, υπάλληλος της κατηγορίας ΠΕ ή ΤΕ 

του κλάδου νοσηλευτών - τριών ή της κατηγορίας ΤΕτου 
κλάδου Μαιευτικής για τα μαιευτικά τμήματα και εφόσον 
δεν υπάρχει, υπάλληλος της κατηγορίας ΔΕ του κλάδου 
νοσοκόμων. 

4. Στη Διοικητική Υπηρεσία προίσταται: 

α) Στη Διεύθυνση και στις Υποδιευθύνσεις, Διοικητικού 
και Οικονομικού, υπάλληλος της κατηγορίας ΠΕ του κλά¬ 
δου Διοικητικού - Οικονομικού. 

β) Στην Υποδιεύθυνση Τεχνικού, υπάλληλος της κατη¬ 
γορίας ΠΕτου κλάδου μηχανικών. 

Για τις περιπτώσεις α και β αν δεν υπηρετούν υπάλληλοι 
της κατηγορίας ΠΕ, προίστανται υπάλληλοι της κατηγο¬ 
ρίας ΤΕ των αντίστοιχων κλάδων. 

γ) Σε καθένα απο τα τμήματα Προσωπικού, 
Γραμματείας. Κίνησης Αρρώστων και Γραμματείας 
Εξωτερικών Ιατρείων, υπάλληλοι της κατηγορίας ΠΕτου 
κλάδου Διοικητικού - Οικονομικού ή της κατηγορίας ΤΕ 
του κλάδου Διοίκησης Μονάδων Υγείας και Πρόνοιας. 

δ) Στο τμήμα Οικονομικού, υπάλληλος της κατηγορίας 
ΠΕ του κλάδου Διοικητικού - Οικονομικού ή της κατηγο¬ 
ρίας ΤΕ του κλάδου Διοικητικού - Λογιστικού. 

ε) Στο τμήμα Τεχνικού, υπάλληλος της κατηγορίας ΠΕ 
ειδικότητας Μηχ,/γου ή Ηλεκτρολόγου, ή της κατηγορίας 
ΤΕ του κλάδου τεχνολογικών εφαρμογών. 

στ) Στο τμήμα Πληροφορικής - Οργάνωσης υπάλληλος 
της κατηγορίας ΠΕ ή ΤΕτου κλάδου Πληροφορικής. 

ζ) Στοτμήμα Διατροφής, υπάλληλος της κατηγορίας ΠΕ 
του κλάδου Διαιτολογίας. 

η) Στοτμήμα Κοινωνικής Υπηρεσίας, υπάλληλοςτης κα¬ 
τηγορίας ΠΕ ή ΤΕτου κλάδου κοινωνικής εργασίας. 

θ) Στο τμήμα Βιοίατρικής Τεχνολογίας, υπάλληλοςτης 
κατηγορίας ΠΕτου κλάδου Μηχανικών ή Μηχανικών ηλε¬ 
κτρονικών ή της κατηγορίας ΤΕ του κλάδου Τεχνολογικών 
Εφαρμογών. 

ι) Στο τμήμα Παραίατρικών Επαγγελμάτων 
(Τεχνολόγων). υπάλληλος της κατηγορίας ΤΕ του κλάδου 
ιατρικών εργαστηρίων η του κλάδου ραδιολογίας - ακτι¬ 
νολογίας ή του κλάδου εργοθεραπευτών ή του κλάδου 
φυσικοθεραπευτών ή της κατηγορίας ΔΕ του κλάδου 
Βοηθών Ιατρικών ή Βιολογικών Εργαστηρίων ή του κλά¬ 
δου Χειριστών Ιατρικών συσκευών. · 
ια) Στα τμήματα Επιστασίας και Ιματισμού, υπάλληλος 
της κατηγορίας ΤΕ του κλάδου διοίκησης Μονάδων 
Υγείας και Πρόνοιας ή της κατηγορίας ΔΕ του κλάδου 
Διοικητικού - Λογιστικού. 

5. Οι υπάλληλοι που θα προίστανται στο Φαρμακευτικό 
τμήμα, στη Νοσηλευτική Υπηρεσία, στη Διοικητική 
Υπηρεσία και στις οργανικές υποδιαιρέσεις αυτών, σύμ¬ 
φωνα με τις παραγράφους 2. 3 και 4 του παρόντος άρ¬ 
θρου ορίζονται σύμφωνα με τις διατάξεις του άρθρου 36 
του Ν. 2190/94«Βαθμολογική διάρθρωση των θέσεωντου 
Δημοσίου, Ν.Π.Δ.Δ. και Ο.Τ.Α. και άλλες διατάξεις» (ΦΕΚ 
28/Α/94). 

Τελικες Διατάξεις 
Άρθρο 15 
Έσοδα 

Τα έσοδα του Νοσοκομείου είναι: 
α) Οι επιχορηγήσεις από τον κρατικό προϋπολογισμό 
και από τον προϋπολογισμό δημοσίων επενδύσεων. 

β) Οι εισπράξεις από νοσήλια, εξέταστρα και λοιπές α¬ 
μοιβές για παροχή υπηρεσιών. 


γ) Οι πρόσοδοι από την ίδια αυτού περιουσία και 
δ) Τα έσοδα από δωρεές, κληροδοτήματα, εκποιήσεις 
κ.λπ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 10 Σεπτεμβρίου 1997 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 
-♦- 

Αριθ. 14818 (2) 

Σύσταση ίδιου Νομικού Προσώπου στην Κοινότητα 
Ασέας Ν. Αρκαδίας, με την επωνυμία «Πνευματικό 
Κέντρο Βιβλιοθήκη Ασέας Νίκος Γκάτσος». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

Ι.Τις διατάξεις των άρθρων 93, 198, 199, 200 παρ. 1,3 
και 4 και 203του Δ.Κ.Κ. Π. Δ/τος 410/1995. 

2. Τις διατάξεις των άρθρων 1,2 και 27 του Ν. 2503/1997 
(ΦΕΚ 107/30.5.1997 τ.Α') που αφορά τη Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις. 

3. Την αριθμ. 28/1997 απόφαση του Κοινοτικού 
Συμβουλίου Ασέας για την σύσταση στην Κοινότητα Ασέας ί¬ 
διου νομικού προσώπου με την επωνυμία «Πνευματικό 
Κέντρο - Βιβλιοθήκη Ασέας Νίκος Γ κάτσος», αποφασίζουμε: 

1. Συνιστούμε στην Κοινότητα Ασέας του Νομού 
Αρκαδίας, ίδιο νομικό πρόσωπο με την επωνυμία 
«Πνευματικό Κέντρο - Βιβλιοθήκη Ασέας Νίκος Γκάτσος. 

2. Σκοπός του Νομικού Προσώπου είναι η πνευματική 
και πολιτιστική ανάπτυξη των νέων και των υπολοίπων κα¬ 
τοίκων της Κοινότητας Ασέας καθώς και η δημιουργία βι¬ 
βλιοθήκης και συλλογή έργων του μεγάλου συμπολίτη 
ποιητή Νίκου Γκάτσου και η παραπέρα διάδοση του έρ¬ 
γου του. 

3. Πόροι του Νομικού Προσώπου είναι: 

α) Η ετήσια επιχορήγηση της Κοινότητας ποσού 
150.000 δρχ. τουλάχιστον. 

β) Εισφορές, δωρεές, κληρονομιές και κληροδοσίες, 
γ) Έσοδα από το αντίτιμο των πραγμάτων ή υπηρεσιών 
που παρέχονται από το νομικό πρόσωπο, 
δ) Πρόσοδοι από την περιουσία του. 
ε) Κάθε τυχόν παροχή του κράτους ή άλλη νόμιμη πρό¬ 
σοδος. 

4. Το νομικό πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον νόμιμο αναπληρωτή του. 

5. Από τις διατάξεις της παρούσας απόφασης προκα- 
λείται ετήσια δαπάνη ποσού 150.000 δρχ. τουλάχιστον σε 
βάρος του προϋπολογισμού της Κοινότητας Ασέας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίπολη, 9 Σεπτεμβρίου 1997 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Αριθ. Ε.Κ. 7750 (3) 

«ΙΝΤΕΡΤΕΚ Α.Ε.» Αύξηση του μετοχικού της κεφαλαίου 
με δημόσια εγγραφή και τη μετάταξή της από την πα¬ 
ράλληλη στην κύρια αγορά του Χ.Α.Α. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 115/9.9.1997, θέμα Ιο) 

Αφού έλαβε υπόψη: 

1. Τις διατάξεις του άρθρου 8Α του Κ.Ν. 2190/1920 
«περί Ανωνύμων Εταιρειών», όπως τροποποιήθηκε, συ¬ 
μπληρώθηκε και ισχύει σήμερα. 

2. Τιςδιατάξειςτουάρθρου78παρ. ΙβτουΝ. 1969/1991 
«Εταιρείες Επενδύσεων Χαρτοφυλακίου, Αμοιβαία 
Κεφάλαιο, διατάξεις εκσυγχρονισμού και εξυγιάνσεως 
της Κεφαλαιαγοράς και άλλες διατάξεις», όπως τροπο¬ 
ποιήθηκε, συμπληρώθηκε και ισχύει σήμερα με το άρθρο 
18του Ν. 2198/94 ΦΕΚ43Α. 

3. Τις διατάξεις της παρ. 3 του άρθρου 3 του Π.Δ. 
350/1985 «Περί καθορισμού των προϋποθέσεων εισαγω¬ 
γής κινητών άξιων στο Χρηματιστήριο Αξιών Αθηνών» ό¬ 
πως ισχύει. 


4. Το εγκεκριμένο από το Δ.Σ. του Χρηματιστηρίου 
Αξιών Αθηνών Ενημερωτικό Δελτίο και το απόσπασμα 
πρακτικού της από 17.7.1997 συνεδρίασης του Δ.Σ. του 
Χ.Α.Α. 

5. Την εισήγηση του Εμ. Ξανθάκη, αποφασίζει ομόφω¬ 
να: 

Παρέχει την άδειά της για την αύξηση του μετοχικού κε¬ 
φαλαίου, με δημόσια εγγραφή της εταιρείας «ΙΝΤΕΡΤΕΚ 
Α.Ε.» και την μετάταξη των μετοχών της από την παράλ¬ 
ληλη στην κύρια αγορά του Χρηματιστηρίου Αξιών 
Αθηνών. 

Η άδεια αφοράτην έκδοση 444.000 νέων κοινών ανωνύ¬ 
μων μετοχών, ονομαστικής αξίας δρχ. 250. 

Η τιμή διάθεσης θα καθοριστεί σύμφωνα με τις διατά¬ 
ξεις του άρθρου 12 του Ν. 2324/1995. 

Η παρούσα να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



